recursal/SuperWikiNEXT-32B huggingface dataset:
**שחר לזר** (נולד ב-13 במאי 2001) הוא כדורסלן ישראלי, המשחק בעמדת הרכז/קלע בקבוצת אליצור עירוני נתניה.

ביוגרפיה
--------

לזר נולד וגדל במושב אמונים.

קריירה
------

לזר החל לשחק כדורסל כילד במועדון הפועל באר טוביה.

בכיתה י' עבר לאקדמיה לכדורסל של הפועל תל אביב בבית ספר הכפר הירוק. במסגרת מחלקת הנוער של המועדון זכה בגביע האיגוד לנערים 2016/17 ופעמיים בעונות 2017/18 ו- 2018/19 זכתה קבוצתו בסגנות אליפות המדינה לנוער לאחר הפסד בסדרת הגמר למכבי תל אביב.

בטורניר תל אביב שנערך באוקטובר 2019 נבחר לחמשיית הטורניר שהוא קולע 16.8 נקודות, קולט 7.5 ריבאונדים ונתן 2.5 אססיטים בממוצע למשחק.

בעונת 2018/19 עבר לשחק בקובצת הבוגרים של הפועל תל אביב. לזר ערך את הופעת הבכורה שלו בליגת העל במחזור החמישי במשחק מול הפועל גלבוע-גליל. במשחק זה קלע גם את סל השדה הראשון שלו בקבוצה הבוגרת. לקראת עונת 2020/21 חתם בקבוצת הפועל חבל מודיעין מהליגה הלאומית בכדורסל.

### בנבחרות הלאומיות

לזר שיחק ב-2019 באליפות אירופה דרג ב' לנבחרות עד גיל 18 בטורניר שנערך ברומניה. בתום האליפות תחת המאמן אורן אהרוני הקבוצה העפילה לדרג א' לאחר שזכתה באליפות הטורניר. במשחק השיא שלו באליפות מול איסלנד קלע 21 נקודות. באליפות קלע 9 נקודות, חילק 1.5 אסיסטים וקלט 2.6 ריבאונדים בממוצע.

קישורים חיצוניים
----------------

* פרופיל השחקן באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  מכבי ת"א השלימה סוויפ נגד הפועל ת"א וזכתה באליפות המדינה לנוער, באתר sport1, ‏29 במאי, 2019
2. ↑  נבחרת ישראל לנוער זכתה באליפות אירופה דרג ב', באתר ynet, 4 באוגוסט, 2019
**סְטוּ הכהן** (1929 - 13 באוגוסט 2006) היה מחלוצי הג'אז בישראל. נגן קונטרבס, אקורדיון, קלרינט, סקסופון ופסנתר, מעבד מוזיקלי, מלחין ומורה.

ביוגרפיה
--------

נולד בעיר פרניק שבבולגריה. מגיל צעיר ניגן באקורדיון ונחשף למוזיקה צוענית, הופיע באופן חובבני ולימד עצמו לנגן גם בקלרינט.

ב-1949 עלה לישראל ונקלט על ידי אריך טייך כנגן רב-כלי בתזמורת חיל האוויר. לאחר שחרורו מהצבא ניגן בבתי מלון (בין היתר עם פיסי אושרוביץ) והפך לאוטוריטה בנושאי ג'אז הודות לידע רב שצבר באופן עצמאי.

ב-1960 חיבר ועיבד את המוזיקה למופע היחיד הראשון של שמעון ישראלי "סתם יום של חול" וליווה אותו בקונטרבס. ב-1961 עיבד את המוזיקה לתוכניתה של להקת גייסות השריון, "טיפול זה טיפול" יחד עם רפי בן משה. ב-1966 עיבד את שירי דפנה אילת וניצח על התזמורת באלבום הבכורה של אריק איינשטיין, "שר בשבילך".

ב-1967 נפגש עם זמרת הג'אז רימונה פרנסיס, השניים נישאו והיו לצמד מוזיקלי פורה. ההקלטה הראשונה שלהם הייתה שירו של מתתיהו שלם "שיבולת בשדה" שעיבד הכהן עבור הקלטה בקול ישראל. פרנסיס שרה בגרסה זו ווקליזה (שימוש בקול כבכלי נגינה). הזוג הופיע יחד עם מוזיקאים כאלברט פיאמנטה, ממלו גיאטנופולוס, ירוסלב יעקובוביץ', מורטון קם, ג'ס קורן ואלי מגן ועוד (רובם היו מתלמידיו) במועדון "צוותא" ובקיבוצים, בעיקר במטרה להכיר לציבור הרחב את מוזיקת הג'אז.

ב-1969 עיבד במקביל לסיבוב ההופעות עם בת זוגו את המוזיקה של ג'ורג' ברסנס למופע "אין אהבות שמחות" של יוסי בנאי והופיע עם תזמורתו בתוכניתו של בנאי. ב-1970 עיבד את המוזיקה לתקליטה של עליזה עזיקרי "לא לוקחת ללב" וניגן בו. כן עיבד כמה משירי "חבורת בימות".

באמצע שנות השבעים עברו בני הזוג לארצות הברית, בעידודו של דיזי גילספי, שפגש אותם בביקורו בישראל. הכהן עבד במועדונים בניו יורק ולימד מוזיקה בעוד פרנסיס פיתחה קריירת זמרה בארצות הברית ובאירופה ששיאה בשנת 1977 בהפקת התקליט *Rimona Francis* בחברה הגרמנית MPS, שכלל חומרים מקוריים שלה ושל סטו הכהן.

בסוף שנות השמונים שבו בני הזוג לישראל. סטו הכהן השתלב בהוראה והעמיד דורות של נגני ג'אז, בהם אלי דג'יברי, סלעית להב, רועי הרצליך, ארז בר נוי ואחרים.

בארבע השנים האחרונות לחייו סבל הכהן מניוון שרירים קשה ולא הרבה לצאת מהבית. בשנה האחרונה לחייו הוא הרבה לצייר, בעיקר דיוקנאות של מוזיקאי ג'אז אייקונים. הוא נפטר בגיל 77 בשנת 2006.

קישורים חיצוניים
----------------

* סטו הכהן, באתר MusicBrainz (באנגלית)
* סטו הכהן, דף שער בספרייה הלאומית
* בן שלו, באה מנוחה ליגע, באתר הארץ, 7 באוגוסט 2007
* דודי פטימר, סיפורו של המוזיקאי סטו הכהן – חייו ופועלו
* יוסי חרסונסקי, ה'קרדיט' של רימונה - פסטיוואל ברלין, מעריב, 1 בנובמבר 1976

הערות שוליים
------------

1. ↑  דף התקליט, באתר חברת התקליטים
2. ↑  בן שלו, באה מנוחה ליגע, באתר הארץ, 7 באוגוסט 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312535605171
* ISNI: 0000 0003 6965 2392
* MusicBrainz: 6b46a231-226a-43cb-b5d0-f793248b12a2
* VIAF: 243923161
* WorldCat: viaf-243923161

 |
**תומר לוינסון** (נולד ב-20 במאי 2000) הוא כדורסלן ישראלי, המשחק בעמדת הפורוורד בקבוצת עירוני נס ציונה.

קריירה
------

לוינסון החל את פעילותו במועדון עירוני נס ציונה בגיל 5 ועבר דרך כל הקבוצות הצעירות של המועדון. לוינסון לקח חלק בשני מחנות כדורסל יוקרתיים. ב-2015 השתתף במחנה "Jordan Brand Classic" שמארגנת ענקית האופנה חברת נייק ובו השתתפו 40 השחקנים הטובים באירופה – במשחק הגמר של הטורניר בו השתתפו 20 שחקנים בלבד בלט תומר עם 13 נקודות (75% ל-3) והיה הקלעי המוביל במשחק כולו. כמו כן לקח חלק במחנה "Basketball Without Borders" המאורגן על ידי הנהלת ה-NBA. מחנה זה מאגד את 40 הכישרונות הבולטים של שנתון 2000. גם במחנה זה נבחר לוינסון למשחק הגמר של הטורניר והוביל את הקבוצה שלו עם 10 נקודות.  
 הוא ערך הופעת הבכורה בקבוצת הבוגרים בעונת 2015/16 בגיל 15 ו-5 חודשים בלבד (שני למוטי דניאל שהקדים אותו בחודש). לאחר שתי עונות, חתם בקיץ של 2017 בקבוצת אוסייק מהליגה הקרואטית המתמחה בטיפוח שחקנים צעירים. לאחר שנה, חזר לישראל לשחק בקבוצת הפועל ירושלים עמה זכה בגביע המדינה לעונת 2018/19. בתום העונה עבר לשחק בקבוצת מכבי אשדוד. לקראת עונת 2020/21 חתם בקבוצת עירוני רעננה.

### בנבחרות הלאומיות

לוינסון, שיחק בכל הנבחרות הצעירות של ישראל.
ב-2015 שיחק תחת המאמן רמי הדר באליפות אירופה דרג א' לנבחרות עד גיל 16 בטורניר שנערך בליטא.
ב-2016 שימש כקפטן הנבחרת בטורניר אליפות אירופה עד גיל 16 דרג ב' שנערך בסופיה. הנבחרת סימה במקום השני והעפילה חזרה לדרג א'. לוינסון קלע בטורניר 14.6 נקודות וקלט 11.1 ריבאונדים בממוצע למשחק.
ב-2017 בטורניר אליפות אירופה עד גיל 18 דרג ב' שנערך בטאלין אסטוניה, קלע 14.1 נקודות וקלט 6.9 ריבאונדים בממוצע למשחק.
ב-2018 נבחר לשחקן המוכשר ביותר בטורניר "אלברט שוויצר", במהלך הטורניר ניצחה נבחרת ישראל את נבחרת ארצות הברית.
ב-2018 בטורניר אליפות אירופה עד גיל 18 דרג ב' שנערך בסקופיה מקדוניה, קלע 12.3 נקודות וקלט 6.8 ריבאונדים בממוצע למשחק.
ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל השחקן (אורכב 21.06.2020 בארכיון Wayback Machine) באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  תומר לוינסון בן ה-17 חתם על חוזה ארוך טווח באוסייק הקרואטית, באתר Walla, ‏11 בספטמבר, 2017
2. ↑  אהרל'ה ויסברג, הפועל ירושלים ויתרה על תומר לוינסון; חתם במכבי אשדוד, באתר Walla, ‏29 ביולי, 2019
3. ↑  ניב שמולי, תומר לוינסון ברעננה, קרית מוצקין התחזקה ב-3 שחקנים, באתר סלאומית, ‏18 ביולי, 2020
4. ↑  ברק חקלאי, אלברט שוויצר: נבחרת הנוער סיימה במקום השישי, באתר ynet, 7 באפריל, 2018
**אווז הודי** או **אווז מפוספס ראש** (שם מדעי: *Anser indicus*) הוא מין של אווז ממשפחת הברווזיים המצוי באזור מרכז אסיה ובדרום אסיה, כולל בהודו.

אורכו של האווז 71–76 ס"מ ומשקלו 1.87-3.2 ק"ג. הוא בעל ראש לבן עם מקור צהוב ועיניים שחורות. על העורף כמה פסים שחורים והצוואר אפור מקדימה ושחור מאחורה. הגוף אפור עם בטן לבנה והרגליים כתומות ובעלי קרומי שחייה.

האווזים נודדים בלהקות לאורך קילומטרים רבים בחיפוש מזון. הם מקייצים באגמים גבוהים ליד אזורי עשב נמוך שופע. אזורים אלה כוללים את דרום טיבט, מונגוליה, קזחסטן ורוסיה. בחורף הקר הם נודדים מעל הרי ההימלאיה לעבר דרום אסיה. הם נחשבים לעופות המעופפים בגובה הרב ביותר בעולם - מעל הר מקאלו שבגובה 8,481 מ' וייתכן שגם מעל הר האוורסט שבגובה 8,848 מטרים והוא ההר הגבוה ביותר בעולם, אך התצפית לא אושרה. הם יכולים להמריא לגובה 6,400 מטרים בתעופה והם עפים כך בעיקר בלילות. לא ידוע מדוע מגיעים האווזים לגובה זה.

בחורף הם נודדים להודו מאסאם ועד טאמיל נאדו. הם רועים בשדות מעובדים ובכר דשא. חלק מהאווזים נשארים בטיבט כל השנה. הם מתרבים באזור רמת טיבט.

האווזים צמחוניים וניזונים מחיטה, עשב ומגידולי קרקע וגם ממעט חרקים. הם נטרפים על ידי שועלים, עיטים, עיטמים והצעירים גם על ידי עורבים, שחפים ועוד.

גלריה
-----

* 
* 
* 
* 
* 
* 
* 
* Museum specimenMuseum specimen

קישורים חיצוניים
----------------

ויקישיתוף מדיה וקבצים בנושא **אווז הודי** בוויקישיתוף
* אווז הודי, באתר ITIS (באנגלית)
* אווז הודי, באתר NCBI (באנגלית)
* אווז הודי, באתר Animal Diversity Web (באנגלית)
* אווז הודי, באתר האנציקלופדיה של החיים (באנגלית)
* אווז הודי, באתר GBIF (באנגלית)

הערות שוליים
------------

1. ↑  אווז הודי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282998805171

 |
תרשים של מערכת הפצה גלובלית תיירותית
**מערכת הפצה גלובלית** (באנגלית: **global distribution system** או בראשי תיבות: **GDS**) היא מערכת מחשוב רשתית המאפשרת לבצע עסקאות בין ספקי שירותים בתחום התיירות, כמו חברות תעופה, חברות להשכרת רכב, בתי מלון וחברות המפעילות רכבות, לבין סוכנויות נסיעות או ישירות מול לקוחות הקצה.
בדרך כלל, לכל חברת תעופה בנפרד יש "מערכת ממוחשבת לביצוע הזמנות", (Computerized Reservation System ובראשי תיבות CRS), מערכת זו מתופעלת על ידי חברת התעופה והיא מכילה נתונים מפורטים על הטיסות, מושבים פנויים, קבוצות תעריף במחלקות השונות, מחירים וכדומה.
לחברות התעופה יש אינטרס לאפשר תמחור שונה, לכל סוכנות נסיעות בנפרד, לכל עיר או מדינה בנפרד, לפי פרמטרים שונים הנוגעים לאפיון הנוסע וכדומה. ה-GDS, בהתאם, מצד אחד, מקושר לכל ה-CRS-ים של כל חברה ומצידו השני, הוא מחובר לסוכנויות הנסיעות. בשנים האחרונות, ייתכנו גם מצבים בהם הנוסעים, לקוחות הקצה, מזמינים כרטיסי טיסה ישירות מה-CRS של חברת התעופה באמצעות האינטרנט. ה-GDS צריך, בכל נקודת זמן להחזיק את "מלאי המושבים הפנויים" בכל טיסה, את התעריפים ואת פרטי הטיסות, כך שגם חברות התעופה וגם סוכנויות הנסיעות יכירו את "אותה תמונה" כדי למנוע מצב שבו מוכרים פעמיים כרטיס לאותו מושב למשל.

במקרה של "טיסות המשך", ה-GDS יכול להחזיק את כל תוכנית המסע ואילו ה-CRS של חברת התעופה, יקבל רק את קטע הטיסה המבוצע על ידי אותה חברה מסוימת ואת זמני הנחיתה וההמראה בהתאמה של קטע הטיסה הקודם או המאוחר יותר.
ה-GDS לכן, מחזיק "בסיס נתונים" לגבי כל חברות התעופה, סוכנויות הנסיעות והנוסעים שאותם הוא משרת (רשומות שמות הנוסעים נקראות Passenger name record)

דוגמה
-----

אם, לצורך הדוגמה, נוסע מזמין "תוכנית מסע" ולפיה הוא טס עם חברת KLM מאמסטרדם ללונדון, אחר כך, הוא טס מלונדון לניו יורק עם חברת "בריטיש איירווייז", אחר כך מניו יורק לפרנקפורט עם חברת "לופטהנזה" - כאשר ההזמנה מתבצעת באמצעות סוכנות נסיעות שעובדת עם GDS של חברת "אמדאוס".

ה-GDS יחזיק כרשומת מחשוב את כל "תוכנית המסע". ה CRS של חברת KLM יחזיק את המקטע הרלוונטי לטיסה מאמסטרדם ללונדון ופרטי מידע חלקיים בנוגע לטיסת ההמשך בלבד (הטיסה מלונדון לניו יורק).
ה CRS של חברת בריטיש איירווייז יחזיק את פרטי המידע הקשורים לקטע הטיסה מלונדון לניו יורק ופרטי מידע חלקיים על הטיסה מאמסטרדם ללונדון (הטיסה הקודמת למקטע) ועל הטיסה מניו יורק לפרנקפורט, שהיא טיסת ההמשך ב"תוכנית המסע".
ה- CRS של חברת לופטהנזה יחזיק את רשומת המחשב בנוגע לטיסה מניו יורק לפרנקפורט ופרטי מידע חלקיים לגבי הטיסה מלונדון לניו יורק, שהיא הטיסה הקודמת ב"תוכנית המסע".

ספקים עיקריים
-------------

החברות העיקריות הפועלות בשוק ה-GDS הן: Amadeus, Sabre Corporation, Travelport, חברות קטנות יותר הן: Galileo, Worldspan, Apollo ולמעשה, חברות אלו מחזיקות ברוב גדול של השוק העולמי.

חברות נוספות הן KIU הפועלת מאמריקה הלטינית וחברת Travelsky הפועלת מסין.

מגמות עתידיות
-------------

ככל שיש יותר חברות המאפשרות ללקוח הקצה, הנוסע, להזמין טיסות בצורה ישירה מהחברה דרך האינטרנט, ל-GDS נועד פחות משקל יחסי ובהתאם, יש פרשנים הגורסים שמערכות אלו, ביחד עם החברות שמפתחות ומחזיקות אותן, ייעלמו לאט לאט מהשוק.

חברת "לופטהנזה" לדוגמה, החליטה כבר ב 2015 להטיל עמלה על הזמנות שמתבצעות דרך סוכנויות נסיעות.

הערות שוליים
------------

1. ↑  מאמר ב Business Travel News
2. ↑  מאמר ב Travel Weekly
3. ↑  מאמר בEmirates247
טובלרון קלאסי.
פרסומת לטובלרון, 1932.
**טובלרון** (**Toblerone**) הוא ממתק שוקולד המיוצר על ידי תאגיד מנודלס האמריקאי. טובלרון מוכר בעיקר בגלל צורתו: גושי שוקולד דמויי משולש ומנסרה (המסמלים את הר המטרהורן שבהרי האלפים השווייצריים). כמו כן, הוא ידוע באריזתו הצהובה.

הטובלרון הוכן לראשונה על ידי תיאודור טובלר ואמיל באומאן בברן, שווייץ, ב-1907. השניים פיתחו שוקולד חלב בשילוב עם נוגט, שקדים ודבש בצורת משולש. שם המוצר הוא הלחם של שם משפחתו של טובלר והמילה האיטלקית
"Torrone" (סוג של נוגט). על צורתו הייחודית של השוקולד נרשם פטנט.

מאז שנות ה-70 של המאה ה-20 יוצרו גרסאות נוספות של הטובלרון. ביניהן טובלרון בטעם שוקולד חלב באריזה צהובה; בטעם שוקולד מריר באריזה שחורה; בטעם שוקולד לבן באריזה לבנה; בטעם אגוזים וצימוקים באריזה צהובה-סגולה; בטעם יערת דבש פריכה באריזה צהובה-לבנה. גודל החטיף נע בין כעשרה סנטימטרים עד לכמטר.

פסגה בודדת של טובלרון נקראת "אלפּ", יחיד של אלפים. בציור המטרהורן שעל האריזה חבוי איור של דוב (bear), המרמז על עיר הולדתו של טובלר, ברן.

במרץ 2023 החליטה חברת האם להעתיק את ייצור השוקולד לסלובקיה דבר אשר יגרור הורדת סימול הר המטרהורן מעטיפת השוקולד. במקומו יוזכר שהשוקולד יוצר לראשונה בשוויץ בשנת 1908.

מספר הפסגות
-----------

גודל הטובלרון ומספר הפסגות הוא כלהלן:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| גודל | מיני | 35g | 50g | 75g | 100g | 200g | 400g | 750g | 4.5kg |
| פסגות | 3 | 9 | 11 | 11 | 12 | 15 | 15 | 17 | 12 |

קישורים חיצוניים
----------------

ויקישיתוף מדיה וקבצים בנושא **טובלרון** בוויקישיתוף
* אתר האינטרנט הרשמי של טובלרון
* טובלרון, ברשת החברתית אקס (טוויטר)

הערות שוליים
------------

1. ↑  Mondelēz International, Inc. Mondelēz International, Inc. (באנגלית)
2. ↑  Annelise Schoups, Why is Toblerone Called Toblerone? | Rewind & Capture (באנגלית)
3. ↑  Jenni Reid, Toblerone chocolate to cut iconic Matterhorn logo from packaging due to 'Swissness' laws, CNBC, ‏2023-03-06 (באנגלית)
4. ↑  על פי הספר "Schott's Miscellanies" של Ben Schott בהוצאת Bloomsbury
תלחים קולופוניום
**תלחים** (בלועזית: פלוקס, נגזר מלטינית *fluxus* במשמעות "זרימה") בתחום המטלורגיה הוא חומר כימי הגורם לתגובת ניקוי, הנזלה, או טיהור. חומרי תלחים עשויים לשמש ליותר ממטרה בודדה בעת ובעונה אחת. תלחימים נמצאים בשימוש בתחום המטלורגיה, בתהליכי הפקת מתכת ובתהליכי הלחמת מתכת.

התלחימים הראשונים הידועים היו נתרן פחמתי, אשלג, פחם, קוק, בורקס, סיד, עופרת גופריתית, ומינרלים המכילים זרחן. עפרות ברזל שימשו אף הן כתלחים בהפקת נחושת. חומרי תלחים שונים אלה שימשו למטרות שונות, הבולטת ביותר הייתה מניעת חימצון פני השטח של מתכת מותכת, החומר אף שימש לספיגת סיגים לא טהורים לתוכו שאותם ניתן לרדד מעל פני המתכת הנוזלית.
כחומרי ניקוי חומרי תלחים מקלים על הלחמה וריתוך על ידי הסרת שכבת החמצון מן המתכות אותן מאחדים. חומרי תלחים נפוצים הם אמוניום כלוריד, או שרף, להלחמת בדיל; חומצה הידרוכלורית ואבץ כלורי להלחמת ברזל מגולוון (ומשטחים אחרים מצופי אבץ); בורקס להלחמה קשה (brazing) ולהלחמה תוך היתוך והכאה בפטיש על סדן. 

בתהליך של היתוך, כלורידים אורגניים, פלואורידים, אבן גיר וחומרים אחרים משמשים כחומרי תלחים כאשר מוסיפים אותם לכבשן התכה לצורך טיהור המתכת מחומרים כימיים מזהמים כמו זרחן, וליצירת סיגים נוזליים בטמפרטורת ההיתוך של המתכת. הסיגים הם תערובת נוזלית של אפר, תלחים, ומזהמים אחרים. הורדת הצמיגות של הסיגים בטמפרטורת ההתכה של המתכת, מאפשרת להגביר את זרימת הסיגים בעת ההיתוך, זהו אף מקור שמם של חומרים אלה בתחום המטלורגיה. תלחימים משמשים גם בבתי יציקה להסרת מזהמים ממתכות לא ברזליות כגון אלומיניום, או להוספת שרידי יסודות רצויים כגון טיטניום.

בתהליכי הלחמת מתכות בטמפרטורה גבוהה (ריתוך, הלחמה קשה), המטרה העיקרית של השימוש בתלחים היא למניעת חימצון המתכות. לדוגמה, תלחים בדיל-עופרת  נצמד היטב לנחושת, אבל לא נצמד היטב לתחמוצות נחושת הנוצרות במהירות בטמפרטורות הלחמה. תלחים הוא חומר אשר כמעט ולא מגיב כימית בטמפרטורת החדר, אבל יוצר תגובת חיזור חזקה בטמפרטורות גבוהות ובכך מונע היווצרות של תחמוצות מתכת. בנוסף, התלחים מאפשר לחומר ההלחמה לזרום בקלות על המתכת ולא ליצור גושים, אשר היו נוצרים ללא שימוש בתלחים.

התלחים משרת מטרה כפולה בתהליך ההלחמה: המסת תחמוצות על פני המתכת, המאפשר הרטבה על ידי מתכת מותכת, ומשמש כמחסום חימצון על ידי ציפוי פני השטח של המתכת החמה. ביישומים מסוימים התלחים משמש גם כאמצעי להעברת חום, המאפשר חימום של אזור החיבור באמצעות מכשיר הלחמה.

תלחימים נפוצים
--------------

* בוראקס
* דונג דבורים
* שומן בקר (אנ')
* שעוות פרפין
* שמן דקלים
* אבץ כלורי (ZnCl2) (אנ')
* כלוריד האבץ עם אמוניום כלוריד מינרלי
* שמן זית עם אמוניום כלוריד מינרלי - לברזל
* קולופוניום
* קריאוליט
* קריאוליט עם חומצה זרחתית
* חומצה זרחתית עם כוהל
* קריאוליט עם בריום כלורי (BaCl2)
* חומצה אולאית
* ליתיום כלורי (LiCl) (אנ')
* מגנזיום כלורי (MgCl2) (אנ')
* מלח בישול
* אשלגן כלורי
* סיד

קישורים חיצוניים
----------------

ויקישיתוף מדיה וקבצים בנושא **תלחים** בוויקישיתוף

הערות שוליים
------------

1. ↑  "The use of ... borax ... traced back to the ancient Egyptians, who used it as a metallurgical flux". Britannica.com. נבדק ב-2016-12-29.
2. ↑  *Aspects of Ancient Indian Technology (use of lime as a flux)*. נבדק ב-2016-12-29.
3. ↑  "Metallurgy in southern South America, Smelting, p. 1659-60" (PDF). אורכב מ-המקור (PDF) ב-10 באוקטובר 2010. נבדק ב-2016-12-29. `{{cite web}}`:  (עזרה)
|  |
| --- |
| **יש להשלים ערך זה**: בערך זה חסר תוכן מהותי. ייתכן שתמצאו פירוט בדף השיחה. |
| הנכם מוזמנים להשלים את החלקים החסרים ולהסיר הודעה זו. שקלו ליצור כותרות לפרקים הדורשים השלמה, ולהעביר את התבנית אליהם. |

**Hanny's Voorwerp** (בתרגום מהולנדית: ה**אובייקט של הני**) היא ערפילית פליטה ענקית שככל הנראה מחזירה הד אור מקוואזר שכבה לפני 200,000 שנים. הגוף האסטרונומי הנדיר התגלה בשנת 2007 על ידי המורה ההולנדית הני ון ארלק - מתנדבת בפרויקט Galaxy zoo. הערפילית נראית בתמונות כענן גז ענקי וזורח שנמצא על יד הגלקסיה הספירלית IC 2497 בקבוצת הכוכבים אריה קטן.

תיאור
-----

גודלו של Voorwerp בערך כגודל שביל החלב ובמרכזו יש חור ענק (כ־16,000 שנות אור אורך). הצבע הירוק שנראה בתמונה הוא צבע מדומה שמשמש לייצוג ספקטרום פליטה של חמצן זורח. הוכח שמרחקו מכדור הארץ דומה למרחק הגלקסיה השכנה, כ־650 מיליון שנות אור.

יצירת כוכבים מתרחשת באזור של Voorwerp הקרוב ל־IC 2497. מתצפיות רדיו עולה כי הדבר נובע משטף גז שיוצא מליבת IC 2497 שגורם לחלק קטן מ־Voorwerp לקרוס וליצור כוכבים. הכוכבים שנוצרו הם צעירים יחסית וגילם מוערך במספר מיליוני שנים.

מחקרים הוכיחו שענן הגז שנראה בתמונות הוא רק חלק מענן גז ענקי שמקיף את הגלקסיה. אורכו של ענן הגז הוא 300,000 שנות אור והוא משתרע בטווח שבין 44,000 ל־136,000 שנות אור ממרכז הגלקסיה.

תאוריה
------

מספר הסברים הועלו מה מקור היינון החזק של ערפילית הפליטה ומדוע לא רואים אותו. ההשערות כללו דחיסת גז כתוצאה מגלי הלם בערפילית עצמה, גרעין גלקטי פעיל מוסתר היטב או קוואזר.

מספר סיבות הביאו את החוקרים למסקנה שמקור היינון הוא הגלקסיה השכנה: היינון חזק מכדי להסבירו בדחיסת גז בערפילית, יש התאמה בין הקרבה לגלקסיה לרמת היינון של הגז.

מדענים משערים שהערפילית נוצרה כתוצאה ממיזוג גלקסיות שדחף החוצה את ענן הגז. ככל הנראה ההתמזגות דחסה גז לכיוון החור השחור במרכז הגלקסיה. כתוצאה מדחיסת הגז נדלק החור השחור כקוואזר ופלט אנרגיה וגז בצורת שני קונוסים.

תצפיות באמצעות קרני רנטגן העלו שענן הגז זוהר כך עקב השפעה של אירוע שהתרחש בקוואזר בהיר בלב הגלקסיה השכנה 200,000 שנים קודם לכן. אירוע הקוואזר מסביר את קווי הפליטה הבהירים שמאפיינים את Voorwerp. ההשערה היא שהקוואזר כבוי ב־200,000 שנים האחרונות ולכן לא ניתן לצפות בו ישירות. אירוע הקוואזר יכול להסביר את מקור החור באמצע ענן הגז: בתמונות נראה מעבר חד בין הענן הזוהר לבין החלק החשוך, מה שמחזק את ההשערה שהיה גוף שהטיל צל על ענן הגז בשעת התפרצות הקוואזר.

אם אכן תאוריית הקוואזר נכונה, הרי שמדובר בקוואזר הקרוב ביותר שנצפה. אירוע זה גם משנה את התפיסה לגבי מהירות הצתה וכיבוי של קוואזרים.

קישורים חיצוניים
----------------

ויקישיתוף מדיה וקבצים בנושא **Hanny's Voorwerp** בוויקישיתוף
* Hanny's Voorwerp באתר המדעי של טלסקופ החלל האבל
* ‏גלקסי זו: 'Hanny's Voorwerp', הד אור מקוואזר? Lintott, C. J.; ועמיתים. (2009)
* Hanny's Voorwerp, בבסיס הנתונים SIMBAD לגרמי שמיים אסטרונומיים
**Sweet Harmony** הוא סינגל שבוצע על ידי הלהקה הבריטית The Beloved. השיר יצא לאור בשנת 1993 והוא נחשב למצליח ביותר של הלהקה.

רקע
---

השיר נכלל באלבום השני של הלהקה, Conscience.
הוא נכתב על ידי מייסד וסולן הלהקה ג'ון מארש ואשתו הלנה שהייתה חברה אף היא בהרכב. בבריטנה דורג השיר במקום השמיני, והיה ללהיט מועדונים. הוא דורג במקום השלישי באוסטריה, במקום השישי בגרמניה ושווייץ, השביעי ביוון ובמקום 10 בישראל. במצעד אירופה הוט 100 דורג השיר במקום ה-20.

ג'ון אובראיין מ-AllMusic הגדיר את השיר כנתח של סינת'פופ מגניב המצליח גם אפלולי וגם אופורי בו זמנית. לארי פליק מהבילבורד ציין כי השיר מלא בניואנסינים של טכנו קלים, מסר לירי מרומם, והגוונים המרגיעים והחמים של הסולן ג'ון מארש מוסיפים ג'אם מענג.

השיר זכה למספר גרסאות כיסוי, בין היתר בספרדית וברוסית.

וידאו קליפ
----------

הודיאו קליפ לסוויט הרמוני כולל את מארש בעירום ולצידו נשים עירומות, לרבות הדוגמנית ומגישת הטלוויזיה טס דאלי. מקור ההשראה לצילום זה הוא בעטיפת האלבום Electric Ladyland שהוציא ג'ימי הנדריקס בשנת 1968. בצילומים השתמשו באפקטים של הלבנה, עננים וערפל, כדי ליצור ניגודיות, בעוד המשתתפים משתמשים בזרועותיהם, רגליהם ושיערם לכסות עצמם.

הקליפ היה מועמד לפרס בחירת הקהל בטקס פרסי המוזיקה של MTV Europe בשנת 1993. נכון למאי 2022 לקליפ יש כ-27 מיליון צפיות בערוץ היוטיוב של הלהקה.

הקליפ זכה למחווה בפרק בסדרת האנימציה ביוויס ובאטהד.

קישורים חיצוניים
----------------

* מידע על היצירה "Sweet Harmony" באתר מיוזיק בריינז
* סרטון השיר "Sweet Harmony" באתר יוטיוב

הערות שוליים
------------

1. ↑  24 January 1993 - 30 January 1993, באתר official charts
2. ↑  ג'ון אובראיין, AllMusic Review by Jon O'Brien, באתר AllMusic
3. ↑  Sinale Reviews, באתר world radio history, מתוך מגזין בילבורד, עמוד 92, גיליון 3 באפריל 1993
4. ↑  The Beloved Still Loved After Long Absence, מגזין Music & Media עמוד 27, פורסם במקור 30 בינואר 1993, אוחזר 22 בפסרואר 2020

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 4173342f-2443-349d-adc8-7fb13089823a

 |
**סעיד מוֹרתָזָווִי** (בפרסית: سعید مرتضوی; נולד בשנת 1967, בעיר טאפט, מחוז יזד, איראן), שנודע בכינוי "שוחט העיתונאים", הוא משפטן איראני, ממקורביו הבולטים של הנשיא לשעבר מחמוד אחמדינז'אד. שימש כתובע רשמי של בית הדין האסלאמי המהפכני, ובין השנים 2003–2009 בתפקיד התובע הכללי של טהראן. בשנת 2010 הוכרז על ידי המועצה הלאומית להתנגדות של איראן כמי שביצע פשעים כנגד האנושות ושהוא היה קשור לעינויים ומוות אסירים במרכז המעצרים קהריזאק. ב-15 בנובמבר 2014 הורחק מכל עמדה פוליטית או משפטית לכל ימי חייו.

מורתזווי נולד בשנת 1967, ובגיל צעיר התייתם מאביו. כדי לסייע בפרנסת המשפחה החל, כנער, לעבוד בבית דפוס. בהגיעו לגיל 23, החל בלימודי משפטים, ובלימודי הדוקטורט שלו התמחה בקרימינולוגיה, וחוק העונשין. את הקריירה המשפטית שלו התחיל כסגן תובע, ולאחר מכן כראש הרשות השופטת בבאבאק, ובשנת 1994 כיהן כראש הענף למשפט ציבורי בטהראן. בהמשך כשופט בבית משפט לעובדי מדינה, ולאחר מכן כתובע הכללי של טהראן.

קישורים חיצוניים
----------------

ויקישיתוף מדיה וקבצים בנושא **סעיד מורתזווי** בוויקישיתוף
* רויטרס, איראן לאינטרפול: עיצרו "15 פושעי מלחמה ישראלים", באתר הארץ, 1 במרץ 2009
* עלי רזה ג'האן, איראן: התובע האיראני מורטזאווי נמצא אחראי למות עצירים (אורכב 14.06.2020 בארכיון Wayback Machine), באתר אפוק טיימס, 7 בינואר 2010
* רויטרס‏, "שוחט העיתונאים" מאיראן הורחק לכל ימיו חייו, באתר וואלה!‏, 17 בנובמבר 2014
* דו"ח אודות איראן - ינואר 2010 באתר משמר זכויות האדם
* Human Rights Violator: Saeed Mortazavi - **Justice For Iran**

הערות שוליים
------------

1. ↑  Human Rights Violator: Saeed Mortazavi Political Prisoners - **National Council of Resistance of Iran**
אין תמונה חופשיתאין תמונה חופשית
**יקב ברבדו** הוא יקב בוטיק ישראלי.

הייננים
-------

היקב נוסד בשנת 2001 על ידי פרופסור אמריטוס בן עמי ברבדו ופרופסור עודד שוסיוב. ברבדו היה חבר הסגל האקדמי באוניברסיטה העברית שבירושלים והיה מהחוקרים הבולטים בחקר חקלאות היין בעולם, אותה חקר כארבעים שנה. הוא שימש כיושב ראש וחבר בוועדת המומחים של הארגון הבין-לאומי של הגפן והיין (OIV), ויושב ראש ענף הגפן של החברה הבינלאומית להורטיקולטורה ISHS. פרסם מחקרים רבים בתחום. מחקריו עוסקים בשיטות הטיפול בכרמים והשפעתן על איכות היין.

ברבדו חבר לתלמידו עודד שוסיוב, אף הוא חבר הסגל האקדמי באוניברסיטה העברית, שעבודת הדוקטורט שלו (שנכתבה בהדרכת ברבדו כעשרים שנים קודם ליסוד היקב), נסובה על הגברת הארומה של יין באמצעות אנזימים. אליהם הצטרף מחותנו של שוסיוב, ישראל ארקין. ארקין ושוסיוב שניהם בני משפחות כורמים ותיקות זה מאה ועשרים שנה, סבו של עודד, שלום שוסיוב, הוא ממייסדי רחובות.

היקב והכרמים ועשיית היין
------------------------

הכרמים והיקב שוכנים בסמוך לכרמי יוסף ולמרגלות המערביים של הרי יהודה, על אדמת טרה רוסה כבדה ועשירה באבן. היקב נמצא בלב הכרם. בכרם מתבצעות פעולות דילול אשכולות, זמירה ושריגים להשגת רמת יבול אופטימלית, תוך מעקב על היחס הנאות בין מרכיביו השונים של העינב, על מנת ליצור תנאי הבשלה אופטימליים. היין מיוצר ללא סינון ובהצללה עמוקה, תוך שימוש בטכנולוגיה חדישה. היין מיושן במשך שמונה עשר חודשים בחביות עץ אלון, רובן צרפתיות ומיעוטן אמריקאיות.

סוגי הענבים והתפוקה
-------------------

מהבציר הראשון ב-2001 הופקו 2,800 בקבוקים. בשנת 2007 הופקו כעשרים אלף בקבוקים. בכרמים מגדלים במאתיים דונמים את סוגי הענבים שרדונה, מרלו, קברנה סוביניון, אמרלד ריזלינג, מוסקט אלכסנדרוני, פרנץ' קולומברד וקריניאן.
בשנים 2008 ו-2009 יוצרו 40,000 בקבוקים.

לקריאה נוספת
------------

* דניאל רוגוב, תרגום: עמית יריב, **מדריך רוגוב ליינות ישראל 2011**, טובי, 2011, עמ' 12, 193-191, 466
* אליעזר זקס, **יין ישראלי: מבחר יינות ישראל**, תל אביב: קורדינטה, ספטמבר 2011, עמ' 147-146
* אליעזר זקס וירון גולדפישר, **שביל היין: טיול ביקבי ישראל**, תל אביב: קורדינטה, 2007, עמ' 181-180

קישורים חיצוניים
----------------

* אתר האינטרנט הרשמי של יקב ברבדו
* על יקב כרמי יוסף, באתר IsraelWines
* חיים גן, היין של ברבדו(הקישור אינו פעיל), באתר "איש הענבים"
* דניאל רוגוב, משלושה יוצא אחד, באתר הארץ, 12 במאי 2011
* שלמה פפירבלט, לממש את הפוטנציאל, באתר כלכליסט, 8 באוגוסט 2010
* דניאל רוגוב, יינות איכותיים מארבעה מהיקבים הטובים בארץ, באתר הארץ, 14 במאי 2010
* אבי הלוי, יקב כרמי יוסף - שמונה בצירים ארומטיים(הקישור אינו פעיל), באתר Israelwines ‏ 15 באפריל 2009
* אבי גלזן ורבקה פומרנץ, יקב כרמי יוסף - טובים השניים(הקישור אינו פעיל), ‏, באתר Israelwines, אפריל 2004
**בלי עין הרע** הוא אלבום הבכורה של הזמרת הישראלית אדרת. את האלבום הוציאה בשנת 2001 לאור חברת התקליטים הליקון. זוהי יצירה מוזיקלית המספרת על חייה של אדרת באמצעות שילוב בין פופ אלקטרוני לבין מוטיבים אתניים עם מוזיקה עכשווית.

ביקורות
-------

בפורום *GoGay* נכתב על ידי מושיקו כי נכללים באלבום מספר רב של להיטים קליטים ומעניינים. אולם הוא ציין כי הפקתם לא טובה, והסביר כי זו הסיבה לחוסר ההצלחה שנחל. בנוסף, טען כי המהלכים השיווקיים שבוצעו כדי לקדם את בלי עין הרע לא ניצלו היטב את הסיקורים התקשורתיים שצברה אדרת כזמרת טרנסג'נדרית ישראלית. השיר "סוף דבר" תואר כ"דאנס משובח".

שיר הנושא מתוך האלבום, "בלי עין הרע", זכה להצלחה מתונה וצולם לו וידאו קליפ נלווה, בבימויו של דודי אוחיון.

רשימת רצועות
------------


| בלי עין הרע |
| --- |
| מס' | שם | משך |
| 1. | בלי עין הרע | 3:31 |
| 2. | בלי לומר מילה | 3:27 |
| 3. | סוף דבר | 3:46 |
| 4. | שפת גופך | 3:37 |
| 5. | רק אהבה | 3:32 |
| 6. | לאט ובטוח | 4:17 |
| 7. | הנה אני באה | 3:30 |
| 8. | קצת שקט מעט שלווה | 3:55 |
| 9. | מגה | 4:45 |
| **משך כולל:** | **32:20** |

הערות שוליים
------------

1. 1 2  אדרת - בלי עין הרע, גוגיי
2. ↑  *Aderet "Knock on Wood" אדרת - בלי עין הרע*, נבדק ב-2023-08-18
**יסאיה ראקאצ'יוני** (ברומנית:**Isaiia Răcăciuni**) הוא שם העט של יסאיה בנימין נכט (21 בספטמבר 1900 – 16 ביוני 1976) שהיה סופר, מחזאי, עיתונאי ומתרגם יהודי-רומני.

ביוגרפיה
--------

יסאיה נכט נולד לבנימין וזלדה נכט, בכפר גשטן (רו') בנפת ראקאצ'יוני (רו') מחוז בקאו, רומניה. תחילה למד בבית הספר היסודי בכפר ולאחר מכן כתלמיד פנימייה בבית הספר הפרטי שביץ-טירין (Schewitz-Thierin) בבוקרשט. בין השנים 1911–1917 למד בבית הספר האוונגלי בבוקרשט והמשיך בלימודים גבוהים באקדמיה למסחר.

מילא את תפקיד המזכיר הספרותי בהוצאה לאור גוטנברג בשנת 1920, בהוצאה לאור Cultura Națională (התרבות הלאומית) בין השנים 1929–1939, ובמקביל, משנת 1933, בהוצאה לאור Editura Fundaţiilor Regale. בתפקידים אלה קידם את היצירה הספרותית הלאומית הרומנית. בין השנים 1945–1948 היה מנהל ההוצאה לאור Cugetarea.

כתיבתו
------

### עיתונות

יסאיה נכט התחיל לפרסם בעיתונות בשנת 1920 תחת שם העט Ion Negrea. את המאמרים שפרסם בעיתונים

Rampa - יומון רומני שהופיע בין השנים 1911–1941 ובו התפרסמו ידיעות על אירועי קולנוע, תיאטרון, מוזיקה, ספרות ואומנות, אדוורול Adevărul - יומון רומני בעל נטיעות פוליטיות ליברליות, שהופעתו הופסקה על ידי ממשלת גוגה-קוזה בשנת 1937 וחודשה שוב בשנת 1946 ו- Revista Fundațiilor Regale - כתב עת ברמה בינלאומית בעל פרופיל אנציקלופדי שהופיע תחת חסותו של מלך רומניה קרול השני, חתם בשמות העט Ion Noaptea, I. Nopteanu, Ric-Rac ו-Vladimir Spataru.

שם העט ראקאצ'יוני, אותו אימץ בסופו של דבר מושאל משם מקום הולדתו.

### מחזות

בשנת 1927 הוצגו שני המחזות הראשונים שלו, הקומדיה *"Mirele"* ("החתן") והדרמה "*Uzina"* (המפעל).

כתב ותרגם מחזות רבים שקיבלו תמיכה ממנהלי התיאטראות הלאומיים והועלו בהשתתפותם של מיטב שחקני התקופה. חלקם אף פורסמו בכתבי העט הספרותיים. הקומדיה "הבורסה השחורה" שתיארה את חייהם של ספקולנטים בבורסה הייתה אמורה לעלות על בימת התיאטרון הלאומי ביאשי אך הצגת הבכורה בוטלה בלחץ סטודנטים תומכי מפלגתו של אלכסנדרו כ. קוזה והתנועה הליגיונרית.

המחזה "שלושה צלבים, אפוקליפסה בתשע תמונות" אותו כתב בשנת 1922 זכה בשנת 2022 להצגה מחודשת בתיאטרון העירוני "אריאל" בעיר רמניקו ולצ'ה.

### רומנים

יסאיה ראקאצ'יוני פרסם שני רומנים על רקע אוטוביוגרפי MU בשנת 1934, ו- *"Paradis uitat"* ("גן העדן הנשכח") בשנת 1937.

הפשעים שביצעו הלגיונרים בשנת 1941 נגד היהודים היוו בסיס ליצירה הדרמטית בשלוש עשרה תמונות *"Noaptea sângelui"* ("ליל הדמים") והזוועות שביצעו הנאצים באושוויץ היוו בסיס ליצירה הדרמטית בשבע תמונות "*Ultima staţie**"*** (התחנה האחרונה).

נובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.

בתקופת שלטונה של המפלגה הקומוניסטית הרומנית הפסיק את פעילותו הספרותית.

בעיזבונו נמצאו כתבי יד של רבות מיצירותיו שלא הושלמו ולא פורסמו.

חייו הפרטיים
------------

יסאיה רקצ'ון הוא אחיו של סטרויה נכט, שנודע כקומיקאי נ. סטרויה.

לקריאה נוספת
------------

* ישעיה רקצ'וני - ב א"ב יפה - *בשדות זרים - סופרים יהודים ברומניה (1940-1880)*, מרכז גולדשטיין-גורן לתולדות היהודים ברומניה,, המכון לחקר התפוצות, אוניברסיטת תל אביב, 1996 עמ' 379
* *שורשים וסער* - *אנתולוגיה של סופרים יהודים בלשון הרומנית* (בעריכת:ק.א.ברתיני, א"ב יפה, דורה ליטמן-ליטאני - על ישעיהו ראקאצ'וני - עמ' 509–510

קישורים חיצוניים
----------------

* סקירה מקיפה על חייו ועבודתו של הסופר ברומנית
* ביקורת ספרותית על עבודותיו של הסופר ברומנית
**קרל לוונשטיין** (בגרמנית: **Karl Loewenstein**; נודע גם בשם **קרל לוסטן** (**Karl Loesten**); ‏2 במאי 1887, זיגן – 1976, באד נוינאר-ארוויילר (Bad Neuenahr-Ahrweiler) (גר')) היה איש עסקים יהודי-גרמני, בנקאי, ניצול השואה ומפקד שירות הסדר היהודי בגטו טרזין.

ביוגרפיה
--------

לפי מספר מקורות, היה לוונשטיין יהודי למחצה. חלק מקביעותיו של לוונשטיין על נעוריו, כמו השתתפותו במלחמת העולם הראשונה כקצין בחיל הים או שהוא בעל תואר דוקטור בכלכלה, אינן ניתנות לאימות. לאחר המלחמה הצטרף לפרייקורפס כדי להילחם נגד המרידות בשלזיה. ב-1922 עבר לברלין. בין השנים 1924–1941 עמד בראש סניף הבנק של בנק Busse בברלין.

### כליאתו בגטאות

בנובמבר 1941 נעצר על ידי הגסטפו, נאלץ למכור את מניותיו בבנק לארים וגורש לגטו מינסק. הנציב הכללי של הגטו, וילהלם קובה (Wilhelm Kube) (אנ'), סבר שהוא קשור ללוונשטיין מבחינה משפחתית, והיה בקשר עם היטלר כדי להשיג את שחרורו. באפריל 1942 שוחרר לוונשטיין, נשלח לווינה, ולאחר כמה ימים - לגטו טרזין. הוא נהנה שם מיחס מועדף. הוא קיבל פטור מעבודה ונהנה מתנאי לינה ותזונה פחות קשים. ב-17 בספטמבר 1942 הפקיד אותו זיגפריד זיידל, מפקד הגטו, על ניהול האבטחה (שירות הסדר) בגטו. לוונשטיין ניהל את שירות הסדר בגטו, וכן את שירות ההדרכה, המשטרה הפלילית, מכבי האש, ההגנה האווירית, הפיקוח על העבודות ומשרד הבקרה הכלכלית. הייתה לו גישה חופשית למפקד הגטו. הוא פרסם דיווח יומי והאמין שהוא יכול להשפיע על זיידל. הוא נקט אמצעים תקיפים נגד גניבות ושחיתות, תוך התמקדות בהוגנות בחלוקת מזון והגנה על קשישים. ביוני 1943 הודח זיידל ואנטון בורגר קיבל את הפיקוד על המחנה. הוא גרש ופיטר חלק מאנשי שירות הסדר בגטו והשעה את לוונשטיין מתפקידו. לאחר מספר ימים נעצר לוונשטיין, הובא בפני בית המשפט היהודי ונידון לחמישה חודשי מאסר, שהופחתו בערעור לשלושה, ופוטר מתפקידו בעילת שימוש לרעה בכוח ומעילה. הוא ניצל מגירוש לאושוויץ, כשכמעט כל חברי היודנרט בגטו חוסלו.

### לאחר המלחמה

כששוחרר הגטו, נעצר לוונשטיין על ידי חיילים סובייטים ונשפט בפראג על שיתוף פעולה. הוא תואר כ"קפדן אך הוגן", ושוחרר ב-1947. הוא היגר לאוסטרליה, עבד בטווייה, וב-1952 חזר לגרמניה כדי לתבוע פיצויים. תביעות אלו, כמו גם ההליכים להשבת רכושו, כשלו. הוא נפטר לפני תום ההליכים.

ספרות
-----

* Aus der Hölle Minsk in das ‚Paradies‘ Theresienstadt. Typoskript im Archiv des IfZ München\* Minsk. Im Lager der deutschen Juden. Bonn 1961 (auch: Minsk – Im Lager der deutschen Juden. In: Beilage zur Wochenzeitschrift Das Parlament. B 45/46 vom 7. November 1956, S. 706–718) (= 1. Teil von Aus der Hölle Minsk ...) - als Typoscript im Archiv des IfZ München
* Korrespondenz mit H.G. Adler, Nachlass Adler, Deutsches Literaturarchiv Marbach.
* Seine Ermittlungen vor dem Volksgericht Litoměřice, Archiv des tschechischen Innenministeriums.

הערות שוליים
------------

1. ↑ . G. Adler, Theresienstadt: das Antlitz einer Zwangsgemeinschaft, Wallstein Verlag, 2005 (lire en ligne [archive]), p. 138
2. ↑  Tom Lampert (trad. Barbara Fontaine), Une seule vie : huit histoires sur la période du nazisme [« Ein einziges Leben : acht Geschichten aus dem Krieg »], Paris, Joelle Losfeld, 2005 (מסת"ב 978-2-070-78952-8)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007424772105171
* GND: 143489658
* ISNI: 0000 0001 1790 264X
* LCCN: no2006129052
* VIAF: 167823200
* WorldCat: lccn-no2006129052

 |
כוס קאווה.
**קאווה** (בספרדית: **Cava**) הוא יין מבעבע ספרדי, המיוצר בעיקר באזור קטלוניה. יין הקאווה יכול להגיע כיין לבן או כיין רוזה. זני הענבים העיקריים המשמשים להכנת קאווה הם מקבאו, פרלדה ושארל-לו. רק יינות המוכנים בשיטת ההכנה המסורתית יכולים להיקרא בשם 'קאווה', בעוד יתר היינות המבעבעים המיוצרים בספרד יכולים להיקרא רק 'יין מבעבע' (vinos espumosos). כ-95% מכלל יינות הקאווה מיוצרים בפנדס (Penedès) שבדרום קטלוניה, ובפרט, רבים מבתי הייצור הגדולים מרוכזים בכפר סנט סאדורני ד'אונאייה שבאזור זה. שני בתי הייצור הגדולים ביותר לייצור קאווה הם קודורניו ו- פרשנאט. בעבר, הייתה מכונה הקאווה בשם 'שמפניה ספרדית', מה שאינו אפשרי יותר לפי חוק האיחוד האירופי, מאז ששמפניה הוכרזה כבעלת מעמד גאוגרפי מוגן (PGS), בנוסף להצטרפותה של ספרד לאיחוד האירופי בשנת 1986. עם זאת, בספרדית ובקטלאנית מדוברת הקאווה ממשיכה להיות מכונה בשם שמפניה (champaña או xampany בהתאמה). 
ליין הקאווה מקום משמעותי כחלק מהמסורת המשפחתית הספרדית והקטלאנית, והוא לרוב נצרך באירועים חגיגיים כגון הטבלות, חתונות, סעודות, ארוחות ערב ומסיבות.

שם
--

משמעותה של המילה קאווה (cava) בקטלאנית היא 'מערה' (cave, באנגלית), או 'מרתף'. מקור שם זה נמצא בשימוש הקדום של יינות הקאווה במטרה לשמר או ליישן יין. יצרני היינות הקטלאנים אימצו את השם קאווה, על פני השימוש הקודם בשם שמפניה, בשנות ה-70, וזאת כדי להבחינו מהשמפניה הצרפתית.

ייצור
-----

לפי החוק הספרדי, ניתן לייצר קאווה באחד משמונה אזורי כרמים: אראגון, חבל הבסקים, קסטיליה ולאון, קטלוניה, אקסטרמדורה, לה ריוחה, ולנסיה ו-נווארה. כדי להכין קאווה רוזה, מוסיפים בתהליך ההכנה כמויות קטנות של יין אדום מזני ענבים כגון קברנה סוביניון, גרנאש ומורוודרה. מלבד ענבי המקבאו, הפרלדה והשארל-לו, מייצרים קאווה גם מענבי שרדונה, פינו נואר ומלווסיה. השימוש הראשון בענבי שרדונה לצורך הכנת קאווה, נעשה בשנת 1981.

קישורים חיצוניים
----------------

ויקישיתוף מדיה וקבצים בנושא **קאווה** בוויקישיתוף
* עמית יריב, הכל אודות קאווה, מסע אחר
* נטשה חיימוביץ', המרענן האלכוהולי של הקיץ: קאווה, השמפנייה של הספרדים, באתר ynet, 3 ביולי 2008

| יין |
| --- |
| סוגי יינות | 

|  |  |
| --- | --- |
| יינות אדומים | קברנה סוביניון • גרנאש • מרלו • פינו נואר • שיראז • דוריף (פטיט סירה) • סנג'ובזה • זינפנדל • קברנה פרנק • פטיט ורדו • מלבק • קונקורד • ארגמן • קריניאן |
| יינות לבנים | שרדונה • גווירצטרמינר • פינו גרי • ריזלינג • סוביניון בלאן • שנין בלאן • פינו בלאן • מוסקט • סמיון |
| יינות מבעבעים | שמפניה • למברוסקו • קאווה • פרוסקו |
| יינות נוספים | יין ממסך • יין מחוזק • יין קרח • יין קש • יין צימוקים • יין כתום • קוקטייל יין • יין קינוח |

 |
| שתייה וביקורת יין | ייננות • ביקורת יין • אוצר יין • טעימת יין • טקס יין • דמי חליצה • חינוך ליין • התאמת יין ואוכל • אפלאסיון • טרואר |
| חפצים | חבית יין • כוס יין • גלגל הריחות • קיליקס • דקנטר |
| תהליך הייצור | כרם • יקב • גת (משטח דריכה) • דריכת ענבים • השריה (יין) • תסיסה (יין) • ריקבון אציל |
| אירועים וארגונים | הארגון הבינלאומי של הגפן והיין • גמברו רוסו • וינאקספו • תחרות יין • דקנטר (כתב עת) • Wine & Spirit Education Trust • המכון הישראלי ליין |
| יין ביהדות | ברכת בורא פרי הגפן • ארבע כוסות • יין נסך • כוס של ברכה • נסכים (קורבן) • סתם יינם • שתיית יין בפורים |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007398298105171
* LCCN: sh2016001981

 |
**ניסים שובל** (1941 בבולגריה – 1986 בישראל) הוא מלחין, מנצח, פזמונאי ומעבד מוזיקלי ישראלי, ואביה של הזמרת גיתית שובל.

ביוגרפיה
--------

שובל נולד ב-1941, בשלביה המתקדמים של מלחמת העולם השנייה והשואה, בבולגריה עם המופיליה. הוא נשלח יחד עם אחותו ואימו למחנה ריכוז ביוון. בגיל 5, לאחר תום המלחמה, עלה לישראל יחד עם משפחתו. לימים סיפר שכשהיה על ספינת המעפילים נהגו תושבי הארץ לספר לו על טעם התפוזים הישראליים. שובל, שדמיין את התפוז כפרי מלא בקצפת, נחל אכזבה גדולה כשטעם תפוז מר. הוא הגיע לקיבוץ שפיים, והחל לספר את סיפורו לבני הנוער בגילו.

בשנה לא ידועה החל לעבוד ב"קול ישראל". בשנת 1968 הלחין עבור הצמד המוזיקלי אילן ואילנית את הסינגל "הילדים של סיון", שנכלל באלבומם השני, "סביב לעולם". כשנתיים לאחר מכן פורסם "שיהיה מחר" בביצוע אלכסנדרה. הוא הפך לאחד השירים המוכרים ביותר שלה, ואף הגיע בשיאו למקום ה-16 במצעד הפזמונים השבועי של רשת ג'. שובל המשיך לעבוד עם אלכסנדרה גם בהוצאת השיר "לאהוב אותך כרע", שהגיע בשיאו למקום ה-19 ברשת ג'.

בשנת 1981 הלחין עבור עפרה חזה את השיר "העיר מדברת אליך" מתוך האלבום "בוא נדבר". הוא נפטר בהמשך השנה בגיל 45 בערך.

קישורים חיצוניים
----------------

* ניסים שובל, באתר MusicBrainz (באנגלית)
* הספרייה הלאומית, נסים שובל (1941–1986)
* אלבום מעוז החיים, ניסים שובל מנצח על התזמורת בחג ה-40

הערות שוליים
------------

1. ↑  ניסים שובל ז"ל, בן 5, ממחנה ריכוז ביוון למוזיקה של "קול ישראל", ילדי השואה
2. ↑  שיהיה מחר, פזמונט
3. ↑  לאהוב אותך כרע, פזמונט

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 4cde4bf7-25b4-401f-9526-0983b6e7acfb

 |
אין תמונה חופשיתאין תמונה חופשית
**גבריאל גראד** (ליל כ"ב בתמוז ה'תר"ן, 9 ביולי 1890 – 9 בדצמבר 1950) היה מלחין יהודי ליטאי שפעל ברוסיה ובגרמניה, ולאחר עליית הנאצים לשלטון, בתל אביב ובירושלים.

ביוגרפיה
--------

נולד לזאב צבי, סוחר עשיר, בריטובה (אנ') שבליטא. קיבל חינוך מסורתי בחדר וישיבה. בשנים 1907–1909 למד לנגן בכינור ובפסנתר וכן לימודי קומפוזיציה בקונסרבטוריון הממלכתי הרוסי ביקטרינוסלב. משם עבר ללמוד בבית הספר הגבוה למוזיקה בברלין. הוא השלים את לימודיו בהצטיינות.

בתקופת מלחמת העולם הראשונה התפרסם גראד בקונצרטים ברחבי רוסיה. לאחר המלחמה יסד בקובנה בית ספר למוזיקה עברית וקלאסית ועמד בראשו בין השנים 1920–1922 כשבמקביל ניהל אגודות מוזיקליות יהודיות שונות וכתב ביקורת מוזיקה בעיתונות היהודית.

בשנים 1922–1924 עשה בברלין. הוא הופיע בשלישייה קאמרית שאותה יסד, הוא ניגן בפסנתר עם פרופ' אלפרד ויטנברג (כינור) ופרופ' פליקס רוברט מנדלסון (צ'לו).

ב-1924 עלה לארץ ישראל והתיישב בתל אביב. הוא הקים בעיר יחד עם אחרים את הקונסרבטוריון 'בנהטוב' (משחק אותיות על שמו של בטהובן).

הוא נפטר בגיל 60 בבית החולים הדסה בתל אביב לאחר מחלה קצרה ב-9 בדצמבר 1950.

קישורים חיצוניים
----------------

* דוד תדהר (עורך), "גבריאל גראד", באנציקלופדיה לחלוצי הישוב ובוניו, כרך א (1947), עמ' 429

 גבריאל גרד (1890-1950), דף שער בספרייה הלאומית

* גבריאל גראד, אמני המוסיקה בארצנו | זיגמונד פויירמן, המשקיף, 2 ביולי 1939
* לנשף הקומפוזיטור גראד בירושלם, דואר היום, 21 ביולי 1925
* ידיעה על פטירתו (בירושלים [!]) באתר סוכנות הידיעות JTA,‏ 11 בדצמבר 1950.

הערות שוליים
------------

1. ↑  תאריך הלידה העברי לפי ערכו באנציקלופדיה תדהר, להלן 'קישורים חיצוניים' מתאים לתאריך הלידה הלועזי שבכרטיס אישיות שלו באתר Geni, והתאריך הלועזי שנרשם בתדהר שגוי.
2. ↑  **גבריאל גראד ז"ל**, הארץ, 10 בדצמבר 1950, עמ' 2.
*El día que me quieras*
**El día que me quieras** הוא שיר הארגנטינאי שחיבר אלפרדו לה פרה (Alfredo Le Pera) והלחין קרלוס גרדל. השיר התפרסם בביצועו של קרלוס גרדל.

הפקה
----

השיר המקורי הוקלט בניו יורק לסרט ששמו כשם השיר ויצא על תקליט יחד עם שיר מפורסם נוסף של גרדל - הטנגו Volvió una Noche.
תאריך ההקלטה היה 19 במרץ 1935.

מילות השיר מהוות מחווה לשיר בעל שם דומה של המשורר המקסיקני אמדו נרוו (Amado Nervo) שנכתב ב-1915.

לשיר בספרדית יש מאות ביצועים, ומכיוון ששני מחברי השיר - גרדל ולה פרה נהרגו יחד בתאונת מטוס במדיין (קולומביה) בשנת 1935 - זכויות היוצרים שלו פגו 30 שנה לאחר מכן בשנת 1965, בהתאם לחוק בארגנטינה.

למרות שגרדל מזוהה עם הטנגו של בואנוס איירס - שיר זה אינו טנגו.

שלמה יידוב תרגם את השיר מספרדית לעברית וביצע אותו באלבומו חולם בספרדית בשם **ביום שאת תרצי בי** .

קישורים חיצוניים
----------------

* מידע על היצירה "ביום שאת תרצי בי" באתר מיוזיק בריינז
* מידע על הקומפוזיציה "ביום שאת תרצי בי" באתר AllMusic
* גרסאות נוספות ל"ביום שאת תרצי בי" באתר SecondHandSongs
* מילות השיר "ביום שאת תרצי בי" באתר שירונט
* מילות השיר בספרדית ובתרגום לאנגלית

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: e3262002-9476-38dc-879b-303bf5c887c2

 |
**עיזאת חאמד** (בערבית: **عزت حامد**;‏ 1966 – 17 ביולי 2021) היה עבריין ערבי־ישראלי, שנחשב לראש ארגון פשע שמרכזו ביפו.

ביוגרפיה
--------

חאמד נולד ב־1966 ביפו, בן שביעי למשפחה של 11 ילדים. בבגרותו עבד חאמד בסנדלריה בעיר. אחיו של חאמד התחתן עם בת משפחת עאשור, אך כאשר האשה החליטה להתגרש ממנו ב-1992, פרץ סכסוך חריף בין שתי המשפחות. במהלך השנים נרצחו יותר מעשרה בני אדם על רקע סכסוך זה, ביניהם ארבעה מאחיו של חאמד. בתחילת שנות ה־90 נעצר חאמד באשמת ניסיון רצח ונידון ל־12 שנות מאסר, אותן סיים לרצות בשנת 2004.

בראשית 2006 נעצר חאמד יחד עם ארבעה אנשים הנחשבים לחברי ארגון הפשיעה שלו, באשמת סחיטה, איומים, ניסיון רצח ורצח של חאמד דקה, רצח שבוצע בעקבות ניסיון חטיפה שהסתבך, בעקבות סכסוך עסקי בין בעל מסעדה ביפו וסוחר דגים מעזה. עם זאת, בשל סירוב הפרקליטות לחשוף את מקורותיה המודיעינים, נערכה עם חאמד ואנשיו עסקת טיעון במסגרתה הורשע חאמד רק בחטיפה, ונידון לשלוש שנות מאסר.

בראשית 2011 נעצר חאמד שוב באשמת סחיטת דמי חסות רחבת היקף, ניסיונות רצח והטמנת מטעני חבלה, וזאת כחלק מגל מעצרים של עשרות חשודים במעשי פשיעה.

ב-17 ביולי 2021 נרצח ביריות בתל אביב בעת שרכב על אופנוע.

קישורים חיצוניים
----------------

* דנה סומברג, הפרדה, עכשיו! הסכסוך בין משפחות חאמד ואעשור ביפו גבה כבר עשרה קורבנות, באתר nrg‏, 25 באפריל 2002
* עפרה אידלמן, כך הטיל ארגון הפשע מיפו אימה על חייבים תמימים, באתר הארץ, 18 במרץ 2011
* קרב מ' במ' ביפו(הקישור אינו פעיל)

הערות שוליים
------------

1. ↑  אבי כהן, פוענח: סכסוך דייגים ביפו הסתיים בחטיפה ורצח, באתר ynet, 18 בינואר 2006
2. ↑  ורד לוביץ', הסוף ל"בני הדייג": חמשת הנאשמים הורשעו, באתר ynet, 18 ביולי 2007
3. ↑  יניב קובוביץ, 24 עצורים מארגון הפשיעה הגדול והחזק ביותר ביפו, באתר הארץ, 16 במרץ 2011
4. ↑  אלי סניור, חסן שעלאן, חיסול בתל אביב: ראש ארגון פשע מיפו נורה מטווח קצר, באתר ynet, 17 ביולי 2021
ביונקים, **כרומוזום Y** הוא כרומוזום מין, הקובע יחד עם כרומוזום X את מינו של הפרט. אצל היונקים הוא כולל את הגן SRY שהוא הגורם המעורר את התפתחות המיניות של הזכר וגנים נוספים המקודדים רק לתכונות הקשורות למערכת הרבייה ולהבדלים בין זכרים ונקבות.

לרוב היונקים יש זוג אחד של כרומוזומי מין בכל תא. לזכרים יש כרומוזום Y וכרומוזום X, בעוד לנקבות יש שני כרומוזומי X. הגן SRY מעורר את ההתפתחות המינית כבר בשלב העוברי של האדם. הגנים הנוספים המצויים בכרומוזום Y דרושים לשם ייצור סדיר של תאי זרע.

כרומוזום ה-Y הוא הקטן שבכרומוזומים ומכיל גנים מעטים יחסית.

פתולוגיה
--------

### מספר חריג של כרומוזומי Y באדם

אדם אינו יכול להתקיים בלא כרומוזום X, אולם מספר לא שגרתי של כרומוזומי X או Y יוצר תסמונות קלות יחסית. דוגמאות נפוצות הן הטריזומיה XYY המכונה תסמונת XYY וגורמת להגברת סממנים גבריים וסיכויים גדולים יותר מהרגיל להפרעות נוירולוגיות קלות, והמונוזומיה X0 המכונה תסמונת טרנר הפוגמת בהתפתחות השלד וגורמת לעקרות.

### מחלות בתאחיזה למין

העובדה שאצל זכר היונקים ישנם גנים רבים בעלי עותק בודד – על כרומוזום ה-X, בניגוד לנקבה שיש לה שני כרומוזומי X ולכן שני עותקים של גנים אלה, הופכת את הזכר לחשוף יותר למחלות תורשתיות. לדוגמה, הגנים המקודדים לראיית צבעים באדם מצויים בכרומוזום X ובאחד מכל 11 גנים כאלה יש פגם. לכן אחד מכל 11 גברים ואחת מכל 121 נשים (11 בריבוע) הם עיוורי צבעים.

אבולוציה
--------

זכר הוא מי שגופו מייצר תאי זרע ואילו נקבה היא מי שגופה מייצר תאי ביצית. קיימות מגוון סיבות אבולוציוניות משוערות להתקצרותו ההדרגתית של כרומוזום ה-Y, העשויה להסתיים בהיעלמותו כליל.

ביומטריה מולקולרית של כרומוזום Y
--------------------------------

רצף כרומוזום ה-Y אינו מופרע בשחלוף, אלא רק במוטציות, ומשום שמוטציות הן נדירות, רצף כרומוזום ה-Y עובר בשלמותו מאב לבן ומאפשר לערוך מעקב אחר שושלות זכריות במחקרים בגנטיקה אבולוציונית.

קישורים חיצוניים
----------------

ויקישיתוף מדיה וקבצים בנושא **כרומוזום Y** בוויקישיתוף
* יורם שורק, ‏דברים שיורמים יודעים: האם כרומוזום Y הולך ונעלם?, באתר "הידען"
* אבי בליזובסקי, ‏כרומוזום Y נוצר לראשונה אצל אבות היונקים לפני 180 מיליון שנה, באתר "הידען", 28 באפריל 2014

הערות שוליים
------------

1. ↑
**מתיאס לאורידסן** (באנגלית: **Mathias Lauridsen**; נולד ב-13 בינואר 1984) הוא דוגמן דני. הוא זכה להצלחה בינלאומית כאשר הופיע בקמפיין הבכורה של "מארק" מאת מארק ג'ייקובס בניו יורק ומיו מיו בפריז, לקולקציות האביב של שנת 2004. עבודתו עם מותגי אופנה בינלאומיים ואתרים גדולים ביססה את מעמדו כדוגמן-על.

בשנת 2014, ווג כללו אותו כאחד מעשרת הדוגמנים המובילים בכל הזמנים.

קריירת דוגמנות
--------------

לאורידסן התגלה בשנת 2003 וכעת הוא חתום בפורד מודלס בפריז, IMG בניו יורק ובסקופ בקופנהגן. הוא נחשב לאחד מהדוגמנים המצליחים והמובילים בכל הזמנים, ובמהלך הקריירה שלו חתם על חוזים רבים, עם מותגי אופנה שונים כמו גוצ'י. במרוצת השנים שיתף פעולה עם חברות וגופים כדוגמת הרמס, ג'ון גליאנו וגם ולנטינו.

במהלך הקריירה שלו השתתף לאורידסן במספר קמפיינים גדולים של מותגי אופנה רבים, בהם פראדה, גוצ'י, הוגו בוס, ז'יבנשי, לואי ויטון, כריסטיאן דיור, הרמס, פנדי, קלווין קליין, מארק ג'ייקובס, DKNY, טומי הילפיגר, לקוסט, קרולינה הררה, ארמני, קרטייה, ברברי, H&M, דיזל ונינה ריצ'י. הוא הופיע בעשרות מאמרי מערכת של מגזיני אופנה גדולים כמו ווג איטליה, ווג ל'אומו, ווג פריז, נומרו הום ומגזינים בינלאומיים רבים של *GQ* ו-*Details*. חלק מהצלמים שעבד עימם כוללים את מריו טסטינו, סטיבן מייזל, קרל לגרפלד, דייוויד סימס, פטריק דמרשלייה, קרייג מקדיאן וריצ'רד אבדון. האחרון מביניהם צילם את לאורידסן לקמפיין של הרמס בשנת 2004.

הוא דורג במקום הראשון ברשימת "50 הדוגמנים המובילים ביותר בעולם" במשך שנתיים. לאורידסן היה הדוגמן הצעיר ביותר שהופיע ברשימה. הוא גם מדורג במקום השני ברשימת הדוגמנים המצליחים בעולם, שפורסמה על ידי פורבס. נכון ליולי 2014 מדורג ברשימות *Top Icons Men* ו-*The Money Guys* שמפורסמות על ידי Models.com.

המאפיין המבדיל שלו הוא צלקת שיש לו על לחיו השמאלית.

סוכנויות
--------

* IMG מודלס – ניו יורק סיטי
* פרימיום מודלס – פריז
* קאלט מודל אייג'נסי – המבורג
* סקופ מודלס – קופנהגן
* אווניו מודולר – גטבורג
* סייט מנג'מנט סטודיו – ברצלונה
* סוכנות האם: סקופ מודלס – קופנהגן

קישורים חיצוניים
----------------

* מתיאס לאורידסן, ברשת החברתית אינסטגרם

הערות שוליים
------------

1. 1 2 3 4  Mathias Lauridsen, NYMag.com (באנגלית)
2. ↑  A Family Man: Mathias Lauridsen Models Massimo Dutti SS21 Collection, Male Model Scene, ‏2021-03-15 (באנגלית אמריקאית)
3. ↑  Mathias Lauridsen - Model, MODELS.com
4. ↑  Top 10 Male Models of All Time - Vogue, web.archive.org, ‏2015-07-02
5. ↑  MODELS.com's "Top 50 Male Models" Intro, web.archive.org, ‏2008-01-11
6. ↑  The World's Most Successful Male Models, Forbes (באנגלית)
7. ↑  MODELS.com's The Money Guys, MODELS.com
8. ↑  MODELS.com's Top Icons Men, MODELS.com
9. ↑  Of The Minute, MODELS.com (באנגלית אמריקאית)